Document ID: 31987D0424

Komisjoni otsus,
14. juuli 1987,
loetelu kohta Mehhiko Ühendriikide ettevõtetest, millest on lubatud ühendusse värsket liha importida
(87/424/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, sigade, värske liha ja lihatoodete impordil kolmandatest riikidest, [1] viimati muudetud direktiiviga 87/64/EMÜ, [2] eriti selle artikli 4 lõiget 1 ja artikli 18 lõiget 1,
ning arvestades, et:
kolmandate riikide ettevõtetel lubatakse importida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele;
kahe 1983. ja 1984. aasta kontrolli põhjal ei tunnistatud ühtki ettevõtet rahuldavaks ning komisjoni otsuse 83/470/EMÜ [3] alusel keelatakse liikmesriikidel ühenduse tasandil värske liha importimine Mehhiko ettevõtetest, kuid lubatakse nendel liikmesriikidel, kelle siseriiklikud õigusaktid seda võimaldavad, seitsme kuu jooksul mitte katkestada olemasolevaid kaubavoogusid Mehhiko riigiasutuste poolt esitatud ettevõtetega;
direktiivi 72/462/EMÜ artikli 5 ja komisjoni otsuse 86/474/EMÜ (veiste, sigade ja värske liha kolmandatest riikidest importimise kohapealsete kontrollimiste rakendamise kohta) [4] artikli 2 lõike 1 kohastel täiendavatel kontrollimistel selgus, et hügieenistandard on ühes ettevõttes paranenud ja seda võib käsitada rahuldavana;
kõnealuse ettevõtte saab nendel asjaoludel lisada nende ettevõtete loetelusse, millest lubatakse ühendusse eksportida, ja seepärast tuleks otsus 83/470/EMÜ kehtetuks tunnistada;
käesoleva otsuse lisas esitatud ettevõttest pärit värske liha impordi suhtes kohaldatakse jätkuvalt mujal ettenähtud ühenduse sätteid ja asutamislepingu üldsätteid; teatavat liiki värske liha, näiteks teatavate ainete jääke sisaldava liha import kolmandatest riikidest või teistesse liikmesriikidesse lähetamine on hõlmatud ühenduse ühtlustatud eeskirjadega, mida ei ole veel täielikult rakendatud;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Käesoleva otsuse lisas loetletud Mehhiko ettevõttel lubatakse ühendusse värsket liha importida kooskõlas kõnealuse lisaga.
2. Lisas esitatud ettevõtetest importimisel kohaldatakse jätkuvalt ühenduse mujal ettenähtud veterinaaria-alaseid sätteid.
Artikkel 2
Liikmesriigid keelavad värske liha importimise mujalt kui käesoleva otsuse lisas esitatud ettevõtetest.
Artikkel 3
Otsus 83/470/EMÜ tunnistatakse kehtetuks.
Artikkel 4
Käesolevat otsust kohaldatakse alates 1. augustist 1987.
Artikkel 5
Käesolev otsus on adresseeritud liikmesriikidele.
Brüssel, 14. juuli 1987

Labels: 3
18
17
6